Përshëndetje,
Në vijim të kërkesës suaj për informacion mbi të dhënat e kontaktit të disa emrave domain, ju bëjmë me dije se:
AKEP administron domain-in “.al”, bazuar në shkronjën dh), të pikës 2, të nenit 12, të ligjit nr. 54/2024 “Për komunikimet elektronike në Republikën e Shqipërisë”, si dhe në Rregulloren nr. 2, datë 21.02.2008 “Për regjistrimin dhe administrimin e emrave të domain-eve nën ‘.al’”, e ndryshuar, ju informojmë se AKEP nuk administron të dhëna mbi portalet elektronike pamfleti.net dhe gjurmuesi.com.
Lidhur me informacionin që kërkoni mbi dy portalet Publik.al dhe BoldNews.al, ju sqarojmë se:
 Bazuar në shkronjën b), të pikës 32.1, të nenit 32 të Rregullores nr. 2/2008, e ndryshuar, ku parashikohet se,“Informacioni dhe dokumentat e mbajtura nga/ose të depozituara tek Autoriteti Përgjegjës, konsiderohen nga natyra e tyre si konfidenciale dhe nuk do të kalohen tek të tretët, përveçse kur me kërkesë me shkrim të depozituar në Autoritetin Përgjegjës, një palë e interesuar kërkon të dhënat e domosdoshme për një ose disa “posedues” me qëllim ngritjen e padisë kundra tij/tyre, sipas përcaktimeve të parashikuara në Kodin e Procedurës Civile (neni 154), për fillimin e një procedure alternative për zgjidhje mosmarrëveshje ose konflikti.”
 Për sa më sipër, lutemi që kërkesa të paraqitet në AKEP në përputhje me përcaktimet e nenit 32 të Rregullores.

